ঈদের আগে ৮ নতুন নকশার লাগেজ আনল ‘ট্র্যাভেলো’
ঈদকে সামনে রেখে আটটি নতুন নকশার লাগেজ বাজারে এনেছে আরএফএল গ্রুপের ব্র্যান্ড ট্র্যাভেলো।রোববার বাড্ডায় আরএফএল কার্যালয়ে এক অনুষ্ঠানে নতুন নকশার লাগেজ উন্মোচন করা হয় বলে এক সংবাদ বিজ্ঞপ্তিতে জানানো হয়েছে।এতে বলা হয়, অনুষ্ঠানে মোড়ক উন্মোচন করেন আরএফএল গ্রুপের ব্যবস্থাপনা পরিচালক আরএন পাল।তিনি বলেন, “ভ্রমণের ক্ষেত্রে অন্যতম গুরুত্বপূর্ণ অনুষঙ্গ লাগেজ। বাংলাদেশে ব্যবহৃত লাগেজের প্রায় ৬০ শতাংশ আমদানি নির্ভর, যার অধিকাংশই চীন থেকে আসে। তাছাড়া বাংলাদেশে যেসব লাগেজ তৈরি হয়, তার প্রায় সবটাই বিশ্বের খ্যাতনামা ব্র্যান্ডের কপি। এ বাস্তবতায় আরএফএল বাংলাদেশে প্রথম ব্র্যান্ডেড লাগেজ প্রস্তুত শুরু করে।“শুধু দেশে নয়, বিশ্ববাজারেও লাগেজের ব্যাপক চাহিদা রয়েছে। আমাদের লক্ষ্য দেশের চাহিদা মিটিয়ে ব্যাপকভাবে লাগেজ রপ্তানি করা। ইতোমধ্যেই আমরা লাগেজ রপ্তানি শুরু করেছি। বর্তমানে আরএফএল লাগেজ ভারত, জার্মানি, আমেরিকা, স্পেন, ঘানা ও কানাডাসহ বিশ্বের ১৬টি দেশে নিয়মিত রপ্তানি হচ্ছে।”
আরএফএল ইলেকট্রনিকসের নির্বাহী পরিচালক নুর আলম বলেন, “সাধারণত ক্রেতারা লাগেজ কেনার সময় তিনটি বিষয়কে বিবেচনায় নিয়ে থাকে। এগুলো হল লাগেজের ডিজাইন, সহজে ব্যবহারযোগ্য এবং নিরাপত্তা।“আমরা ট্র্যাভেলো লাগেজ তৈরির সময় এ বিষয়টি মাথায় রেখে কাজ করেছি। এর ফলে আমরা অল্প সময়ে দেশের বাজারে ব্যাপক সাড়া পেয়েছি”।অনুষ্ঠানে ‘ট্র্যাভেলো’ লাগেজের হেড অব মার্কেটিং মোহিত চক্রবর্তী, আরএফএল রিটেইল চেইনের হেড অব মার্কেটিং শফিক শাহীন, ‘ট্র্যাভেলো’ লাগেজের অ্যাসিস্ট্যান্ট ব্র্যান্ড ম্যানেজার রিফাত হাসানসহ কোম্পানির ঊর্ধ্বতন কর্মকর্তারা উপস্থিত ছিলেন।

বর্তমানে ১৬টি দেশে লাগেজ রপ্তানি করছে আরএফএল।